**B I L J E Š K E**

**UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2023. GODINE**

Naziv obveznika**: CENTAR ZA PROFESIONALNU REHABILITACIJU OSIJEK**

Sjedište obveznika**: OSIJEK**

Adresa sjedišta obveznika**: Tadije Smičiklasa 2**

Broj RKP-a**: 33634**

Matični broj**: 03021866**

OIB**: 57200304958**

Šifra djelatnosti**: 8899**

Razina**: 11** Razdjel**: 08655**

**OSNIVANJE I DJELOKRUG RADA**

Centar za profesionalnu rehabilitaciju Osijek osnovan je 1976. godine kao poduzeće u društvenom vlasništvu s p.o. Osijek. Odlukom Skupštine Osječko-baranjske županije 1995. godine Centar je preoblikovan u ustanovu čiji je osnivač Osječko-baranjska županija.

Stupanjem na snagu novog Zakona o profesionalnoj rehabilitaciji i zapošljavanju osoba s invaliditetom ("Narodne novine", br. 157/13. i 152/14.) u pravni poredak Republike Hrvatske uvodi se Direktiva Vijeća 2000/78EZ (SL L 303, 02/12/2000) o uspostavi općeg okvira za jednako postupanje pri zapošljavanju i obavljanju zanimanja čime se ustrojava novi okvir sustava profesionalne rehabilitacije u Republici Hrvatskoj.

Centar za profesionalnu rehabilitaciju Osijek je prema članku 15. Zakona ustanova osnovana u svrhu organiziranja i izvođenja profesionalne rehabilitacije osoba s invaliditetom koju zajednički osnivaju Republika Hrvatska i jedinica lokalne i područne (regionalne) samouprave, a međusobna prava i obveze osnivača uređuju se aktom o osnivanju, odnosno ugovorom o prijenosu osnivačkih prava.

Slijedom Zakona o profesionalnoj rehabilitaciji i zapošljavanju osoba s invaliditetom, Županija kao osnivač Centra dana 7. srpnja 2015. godine prenosi 40% svojih osnivačkih prava na Republiku Hrvatsku bez naknade, te se u tom smislu 28. rujna 2015. godine zaključuje Ugovor o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza.

Člankom 17. istog Zakona utvrđeno je da sredstva za rad centara za profesionalnu rehabilitaciju osiguravaju osnivači sukladno aktu o osnivanju, odnosno Ugovoru o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza (KLASA:053-02/14-01/180, URBROJ: 524-04-01-01/1-15-16), te da se pored navedenog Centar financira naplatom izvršenih uslugaprofesionalne rehabilitacije.

Stupanjem na snagu Uredbe Vlade Republike Hrvatske o Centru za profesionalnu rehabilitaciju Osijek, Republika Hrvatska 01. siječnja 2019. godine preuzima osnivačka prava nad Centrom u cijelosti.

Usluge profesionalne rehabilitacije definirane su Standardima usluga i to kako slijedi:

Usluga 1. - rehabilitacijska procjena o razini radne sposobnosti, znanja, radnih navika i profesionalnih interesa,

Usluga 1.1. - **rehabilitacijska procjena – utvrđivanje invaliditeta u odnosu na rad**

Usluga 2. - pomoć u prevladavanju različitih poteškoća koje onemogućuju uključivanje u daljnje usluge profesionalne rehabilitacije,

Usluga 3. - izrada perspektiva,

Usluga 4. - analiza radnog mjesta i radnog okruženja,

Usluga 5. - stručna podrška i praćenje tijekom obrazovanja, osposobljavanja ili usavršavanja,

Usluga 6. - stručna podrška i praćenje na radnom mjestu i u radnom okruženju,

Usluga 7. - jačanje radnih potencijala i profesionalnih kompetencija (Radni centar),

Usluga 8. - jačanje radnih potencijala i profesionalnih kompetencija (Virtualna radionica),

Usluga 9.- izrada planova prilagodbe radnog mjesta i radnog okoliša (arhitektonska prilagodba) te prilagodbe opreme i sredstava za rad (tehnička prilagodba),

Usluga 10. - procjena radne učinkovitosti,

Usluga 11. - radno osposobljavanje na konkretnom radnom mjestu i

Usluga 12. - obrazovanje, osposobljavanje ili usavršavanje s kraćim obrazovnim programom.

**Djelatnost Centra**

***Profesionalna rehabilitacija***

* organiziranje i izvođenje usluga profesionalne rehabilitacije samostalno ili u suradnji s obrazovnim ustanovama,
* sudjelovanje u utvrđivanju preostalih radnih sposobnosti,
* profesionalno informiranje, savjetovanje i procjena profesionalnih mogućnosti odnosno, izdavanje nalaza i mišljenja,
* analizu tržišta rada, mogućnosti zapošljavanja i uključivanja u rad,
* procjenu mogućnosti izvođenja, razvoja i usavršavanja programa profesionalnog osposobljavanja,
* radno osposobljavanje, dokvalifikacija, prekvalifikacija i programi za održavanje i usavršavanje radnih i radno socijalnih vještina i sposobnosti,
* informiranje i savjetovanje o pomoćnoj tehnologiji u učenju i radu,
* provođenje skupnih i pojedinačnih programa za unaprjeđenje radno-socijalne uključenosti u zajednicu,
* izradu savjetodavnih prijedloga o primjeni različitih tehnologija i tehnika u učenju i radu uz procjenu mogućnosti primjene,
* pred profesionalno učenje, planiranje i primjenu odabrane tehnologije, razvoj motivacije i osposobljavanja osoba s invaliditetom korištenju odabrane tehnologije,
* tehničku pomoć, podršku i procjenu rezultata,
* izvođenje programa socijalnog uključivanja,
* izvođenje praktičnog dijela osposobljavanja za rad u tijeku profesionalne rehabilitacije,
* posredovanje pri zapošljavanju i dr.

***Obrazovanje odraslih i ostalo obrazovanje***

Obrazovanje odraslih djelatnost je koju Centar, nastavljajući dugogodišnju tradiciju, razvija s ciljem unapređenja usluga profesionalne rehabilitacije. U tom smislu Centar razvija vlastite prostorne, tehničke i stručne resurse za radno osposobljavanje, dokvalifikacija ili prekvalifikaciju osoba s invaliditetom u područjima informatičkog osposobljavanja/ usavršavanja, tradicijskih zanimanja kao i turizma i ugostiteljstva.

***Skrb o žrtvama nasilja u obitelji uključujući uslugu smještaja i usluge savjetovanja i pomaganja***

Pružanje socijalne usluge privremenog smještaja u kriznim situacijama odnosi se na program zaštite žrtava nasilja u obitelji, osobito nasilja nad djecom i ženama.

***Pravno utemeljenje***

* Nacionalna strategija zaštite od nasilja u obitelji za razdoblje od 2017. do 2022. godine („Narodne novine“, br. 96/17.),
* Zakon o profesionalnoj rehabilitaciji i zapošljavanju osoba s invaliditetom ("Narodne novine", br. 157/13., 152/14., 39/18, 32/20),
* Pravilnik o profesionalnoj rehabilitaciji i centrima za profesionalnu rehabilitaciju ("Narodne novine", br. 75/18. i 145/20),
* Pravilnik o poticajima pri zapošljavanju osoba s invaliditetom ("Narodne novine", br. 145/20.),
* Pravilnik o zaštitnim radionicama i integrativnim radionicama za zapošljavanje osoba s invaliditetom ("Narodne novine", br. 75/18.),
* Uredba o osnivanju Centra za profesionalnu rehabilitaciju Osijek od 23. siječnja 2019. godine,
* Zakon o socijalnoj skrbi („Narodne novine“, br. 18/22., 46/22. i 119/22.),
* Zakon o zaštiti od nasilja u obitelji („Narodne novine“, br. 70/17., 126/19., 84/21. i 114/22.),
* Protokol o postupanju u slučaju nasilja u obitelji,
* Ugovor o financiranju usluga stalnog smještaja djece i odraslih osoba - žrtava obiteljskog nasilja zaključen između Ministarstva zdravstva i socijalne skrbi i Centra za profesionalnu rehabilitaciju Osijek.

Centar zapošljava ravnatelja ustanove temeljem ugovora o radu na određeno vrijeme, 25 radnika temeljem ugovora o radu na neodređeno vrijeme ukupno raspoređenih na poslovima upravljanja (rukovoditelj odjela financija i računovodstva, viši stručni savjetnik, računovodstveni referent /knjigovođa, rukovoditelj odjela općih i pravnih poslova, rukovoditelj odjela za projekte), poslovima profesionalne rehabilitacije (stručni tim - socijalni radnici, psiholozi, pedagozi, pravnik i edukacijski rehabilitator,) , poslovima socijalnih usluga (stručni tim – psiholog, socijalni radnik i radni terapeuti), drugim stručnim i pratećim poslovima (stručni referenti i spremačica), te angažira 5 liječnika temeljem ugovora o djelu (liječnici- spec. medicine rada i spec. psihijatri).

**BILJEŠKE UZ OBRAZAC BILANCA**

***Bilješka uz šifru B001 - IMOVINA***

***Bilješka uz šifru B002 - Nefinancijska imovina***

***Bilješka uz šifru 01 – Neproizvedena dugotrajna imovina***

Povećanje u 2023. godini od 5,1% u odnosu na prethodnu godinu proizlazi iz nabave novih licenci zbog zamjene isteklih i kupovine novih za nova računala, te ispravka vrijednosti postojećih.

***Bilješka uz šifru 02 - Proizvedena dugotrajna imovina***

Povećanje u 2023. godini od 12,6% u odnosu na prethodnu godinu proizlazi zbog nabave nove proizvedene dugotrajne imovine za opremanje radnih mjesta za nova zapošljavanja, te zamjene dotrajale stare proizvedene dugotrajne imovine.

***Bilješka uz šifru 0212 - Proizvedena dugotrajna imovina-poslovni objekti***

U tijeku 2023. godine došlo je do povećanja vrijednosti poslovnih objekata od 10% u odnosu na prethodno razdoblje zbog provođenja sustava klimatizacije zgrade Centra.

***Bilješka uz šifru 06 - Proizvedena kratkotrajna imovina***

Smanjenje u 2023. godini od 13% u odnosu na prethodnu godinu proizlazi iz vrijednosti zaliha proizvedene kratkotrajne imovine na zalihama po godišnjem popisu (namirnice, sredstva za higijenu i čišćenje).

***Bilješka uz šifru 1 - Financijska imovina***

***Bilješka uz šifru 129 - Ostala potraživanja***

Ostala potraživanja smanjena su u 2023. godini od 54,3% u odnosu na prethodnu godinu zbog manjeg broja bolovanja na teret HZZO-a.

***Bilješka uz šifru 16 - Potraživanja za prihode poslovanja***

Potraživanja su smanjena u 2023. godini od 11,7% u odnosu na prethodnu godinu te predstavljaju odnos viška namjenskih prihoda iz 2023. u 2024. godinu.

***Bilješka uz šifru 17- Potraživanja od prodaje nefinancijske imovine***

Na potraživanjima od prodaje nefinancijske imovine vode se potraživanja za stanove koji su pod otkupom kod Zavoda za stanovanje. Po polugodišnjem i godišnjem obračunu Zavod nama doznači 35% uplaćenih sredstava i njihov obračun uplata koji mi knjižimo i tako smanjujemo svoje potraživanje.

***Bilješka uz šifru 19 - Rashodi budućeg razdoblja***

Unaprijed plaćeni rashodi budućih razdoblja odnose se na godišnju pretplatu stručne literature za 2024. godinu.

***Bilješka uz šifru B003 - OBVEZE I VLASTITI IZVORI***

***Bilješka uz šifru 2 - Obveze***

Obveze za rashode poslovanja povećani su u 2023. godini za 42,7% u odnosu na prethodnu godinu zbog povećanja broja zaposlenih radnika i odnose se na plaće zaposlenih za prosinac koji su isplaćeni u siječnju 2024., te na nedospjele obveze po računima za materijalne rashode koji su plaćeni sukladno valuti plaćanja u 2024. godini.

***Bilješka uz šifru 9 - Vlastiti izvori***

Vlastiti izvori manji su u odnosu na početak godine, zbog ostvarenog manjka prihoda od redovnog poslovanja i manjka prihoda od nefinancijske imovine u 2023. godini.

U 2023. godine rađene su korekcije početnog stanja kod usklađenja analitičkih konta sa sintetičkim kontima, a koja je razlika proizašla zbog uvođenja eura i pretvaranja početnog stanja iz kuna u eure po fiksnom tečaju i to na kontima 02 i 911 u ukupnom iznosu od 0,06 eura i na kontu 167 i 922 u iznosu od 0,02 eura.

***Bilješka uz šifru 922 - Višak/manjak prihoda***

Višak prihoda poslovanja manji je za 14,5% nego na početku godine i iznosi 736.066,77 eura, a proizašao je iz viška prihoda poslovanja iz proteklih godina u iznosu od 861.298,99 eura i rezultata poslovanja kao ukupni manjak prihoda od redovnog poslovanja i manjak prihoda od nefinancijske imovine u 2023. godini u ukupnom iznosu od 125.232,22 eura.

U 2023. godini ostvaren je manjak prihoda poslovanja u iznosu od 43.719,66 eura i manjak prihoda od nefinancijske imovine u iznosu od 81.512,56 eura.

***Bilješka uz šifru 996 - Izvanbilančni zapisi***

U tijeku 2022. godine provedeno je prvi puta evidentiranje u poslovnim knjigama tuđe imovine na korištenju Centra i to računalne opreme za potrebe pristupa sustavu Državne riznice u vlasništvu Financijske agencije i službeno osobno vozilo koje se koristi za potrebe poslovanja preko operativnog leasinga. U 2023. godini izvanbilančni zapisi su povećani za 21,60% u odnosu na prethodnu godinu zbog zamjene računala novim za pristup sustavu Državne riznice.

Centar za profesionalnu rehabilitaciju Osijek nema sudskih sporova u tijeku, niti ugovorene odnose i slično koji uz ispunjavanje određenih uvjeta mogu postati obveza ili imovina.

**BILJEŠKE UZ OBRAZAC PR-RAS**

Ukupni prihodi i primici realizirani su u iznosu od 789.547,00 što je povećanje za 5,3% u odnosu na isto razdoblje 2022. godine. Povećanje prihoda proizlazi iz većih naplaćenih prihoda iz nadležnog proračuna za financiranje rashoda poslovanja za 2023. godinu, a u skladu s financijskim planom prema kojem su planirani manji ukupni prihodi od ukupnih rashoda zbog donosa neutrošenih prihoda od novčane naknade poslodavaca zbog nezapošljavanja osoba s invaliditetom iz prethodne 2022. godine.

Ukupni rashodi i izdaci izvršeni su u iznosu od 914.779,22 eura što je povećanje za 36,1 % u odnosu na isto razdoblje 2022. godine. Povećanje rashoda nastalo je zbog povećanja broja zaposlenih, te sukladno došlo je do povećanja rashoda za plaće kao i naknada troškova zaposlenima, povećanja rashoda za službena putovanja, materijalnih rashoda, rashoda za usluge, te povećanja ostalih nespomenutih rashoda poslovanja.

***Bilješka uz šifru 6 - PRIHODI POSLOVANJA***

***Bilješka uz šifru 636 - Pomoći proračunskim korisnicima iz proračuna koji im nije nadležan***

U tijeku 2023. godine Osječko-baranjska županija financirala je u iznosu od 1.327,00 eura program odjela socijalnih usluga „Unapređenje kvalitete života žrtava nasilja u obitelji-korisnika Odjela socijalnih usluga kroz sveobuhvatni pristup pružanju usluge“.

***Bilješka uz šifru 639 – Prijenosi između proračunskih korisnika istog proračuna***

U tijeku 2023. godine odobrena su nam sredstva u iznosu od 200,00 eura od nadležnog MROSP u sklopu programa „Opskrbljivanje školskih ustanova i skloništa za žrtve nasilja besplatnim zalihama menstrualnih higijenskih potrepština“.

***Bilješka uz šifru 652 - Prihodi po posebnim propisima***

Prihodi po posebnim propisima su prihodi od novčane naknade poslodavaca zbog nezapošljavanja osoba s invaliditetom u iznosu od 615.941,00 eura koji su u potpunosti uplaćeni prema financijskom planu za 2023. godinu do 31. prosinca 2023. godine, te značajno povećanje ostalih nespomenutih prihoda u iznosu od 5.097,53 eura za usluge profesionalne rehabilitacije koje pruža Centar (Usluga 9.).

***Bilješka uz šifru 663 - Donacije od pravnih i fizičkih osoba izvan općeg proračuna***

Tekuće donacije u iznosu od 1.599,68 su donacije neprofitnih organizacija i trgovačkih društava koje su donirale odjel socijalnih usluga za žrtve nasilja u obitelji u naravi.

***Bilješka uz šifru 3 - RASHODI POSLOVANJA***

***Bilješka uz šifra 31 - Rashodi za zaposlene***

Rashodi za zaposlene povećani su za 45,3% u odnosu na isto razdoblje prethodne godine zbog povećanja broja zaposlenih, a zbog potrebe povećanja djelokruga rada i većeg broja zahtjeva koji su predmet usluga koje pruža Centar.

***Bilješka uz šifru 32 - Materijalni rashodi***

Materijalni rashodi manji su za 2,9% u odnosu na isto razdoblje prethodne godine zbog smanjenog obima rashoda za usluge tekućeg i investicijskog održavanje zgrade Centra, a koje je u značajnijem obimu izvršeno u tijeku 2022. godine, dok je došlo do značajnijeg povećanja rashoda za obavezne sistematske preglede zbog povećanog broja radnika i primjene novog Kolektivnog ugovora za Centar za profesionalnu rehabilitaciju Osijek od 25. travnja 2023. godine u odnosu na prethodnu godinu.

***Bilješka uz šifru 372 - Ostale naknade građanima i kućanstvima iz proračuna***

Odnose se na naknade za osobne potrebe - džeparac korisnika u odjelu socijalnih usluga iz sredstava Ministarstva, a prema Rješenju Centra za socijalnu skrb došlo je do povećanja rashoda od 26,40% u odnosu na isto razdoblje prethodne godine zbog većeg broja korisnika.

***Bilješka uz šifru Y001 - Manjak prihoda poslovanja***

U razdoblju od 01. siječnja do 31. prosinca 2023. godine ostvaren je ukupan manjak prihoda poslovanja od 42.296,28 eura iz razloga jer su u financijskom planu planirani i ostvareni manji namjenski prihodi zbog donosa neutrošenih prihoda iz prethodnih godina.

***Bilješka uz šifru 412 - Nematerijalna imovina***

Nematerijalna imovina povećana je za 38% u odnosu na isto razdoblje prethodne godine, a odnosi se na licence koje su nabavljane za nove zaposlenike i za zaposlenike kojima je istekla postojeća licenca (Microsoft Office Home and Business i Windows).

***Bilješka uz šifru 422 - Postrojenja i oprema***

Rashodi za postrojenja i opremu smanjeni su za 12,7% u odnosu na isto razdoblje prethodne godine, a odnose se na nabavu uredske opreme i namještaja, uređaja, strojeva i oprema za ostale namjene, te su manji u skladu sa planom nabave.

***Bilješka uz šifru 451 – Dodatna ulaganja na građevinskim objektima***

Dodatna ulaganja na građevinskim objektima u iznosu od 70.638,51 euro odnose se na klimatizaciju objekta Centra.

***Bilješka uz šifru Y002 - Manjak prihoda od nefinancijske imovine***

Manjak prihoda od nefinancijske imovine u iznosu od 82.935,94 za razdoblje od 01. siječnja do 31. prosinca 2023. godine će se pokriti iz redovnog poslovanja iz prethodnog razdoblja, a smanjen je i obaveznom korekcijom rezultata.

***Bilješka uz šifru X004 - Višak prihoda i primitaka***

Ukupni prihodi i primici iznose 789.547,00 eura dok ukupni rashodi i izdaci iznose 914.779,22 eura, pa slijedom toga proizlazi manjak prihoda i primitaka u iznosu od 125.232,22 eura. Budući da Centar ima preneseni višak prihoda i primitaka u iznosu od 861.298,99 eura, raspoloživi višak prihoda i primitaka u sljedećem razdoblju iznosi 736.066,77 eura.

**BILJEŠKE UZ OBRAZAC RAS-funkcijski**

***Bilješka uz šifru 10 – Socijalna zaštita***

U izvještaju o rashodima prema funkcijskoj klasifikaciji rashodi poslovanja i rashodi za nabavu nefinancijske imovine u iznosu od 914.779,22 eura svrstani su u funkciju 10 – socijalna zaštita pod aktivnosti socijalne zaštite koje nisu drugdje svrstane.

**BILJEŠKE UZ OBRAZAC OBVEZE**

***Bilješka uz šifru V001 - Stanje obveza 1. siječnja***

Stanje obveza 1. siječnja je stanje obveza iz prosinca 2022. godine koje je u cijelosti bilo nedospjelo, a isto tako u cijelosti izmireno u valuti u siječnju 2023. godine.

***Bilješka uz šifru V002 - Povećanje obveza i šifra V004 – Podmirenje obveza u izvještajnom razdoblju***

Kod usporedbe ova dva podatka vidljivo je da je Centar u mogućnosti izmiriti sve svoje obveze u valuti i da nema problema sa likvidnošću.

***Bilješka uz šifru V009 - Stanje nedospjelih obveza na kraju izvještajnog razdoblja***

Stanje obveza na dan 31. prosinca 2023. godine odnosi se na obveze koje su nastale u prosincu, a valuta im je u 2024. godine.

U Osijeku, 31. siječnja 2024. godine

 Ravnatelj:

 Damir Junušić, prof.

KLASA:400-02/23-01/1

URBROJ:2158-88-05-01-24-09